เมื่อสามวันก่อนผมพบตุ่มแดงตามรูขุมขนและต้นขาสองข้างคล้ายสิวไม่มีอาการปวดคัน และเริ่มมีเม็ดเล็กที่อวัยวะเพศไม่กี่เม็ดร่วมด้วย ก่อนหน้ามีอาการนี้ผมมีเพศสัมพันธ์กับแฟนแต่ป้องกัน ผมอยากทราบว่าอาการดังกล่าวเป็นอะไร และต้องทำอย่างไรกับอาการนี้มีวิธีปฎิบัติตัวอย่างไรครับ
สวัสดีค่ะ CHibi01,ตุ่มแดงๆ ตามรูขุมขนบริเวณโคนอวัยวะเพศและต้าขาดังกล่าว อาจเกิดจาก- รูขุมขนที่อักเสบ จากการติดเชื้อแบคทีเรียหรือเชื้อรา มักมีลักษณะเป็นตุ่มแดง ดูคล้ายสิว และมักเกิดขึ้นหลายตุ่ม อาจมีหนองเกิดขึ้น มักมีอาการเจ็บ และคันร่วมด้วย มักมีสาเหตุมากจากถอนหรือโกนขน หรือการสวมใส่เสื้อผ้าที่รัดแน่นหรือมีเนื้อผ้าหยาบเกินไป ทำให้เสียดสีผิวหนังและเกิดการระคายเคืองหากเป็นไม่มาก การรักษาคือให้ฟอกทำความสะอาดด้วยสบู่ฆ่าเชื้อ ใช้ยาปฏิชีวนะที่เป็นชนิดทา เช่น มิวพิโรซิน (mupirocin) ทาวันละ 2-3 ครั้ง หลีกเลี่ยงการโกนและถอนขน- การแพ้สัมผัสหรือระคายเคืองจากสารเคมีต่างๆ เช่น อาจแพ้ผงซักฟอก หรือน้ำยาซักผ้า แพ้น้ำยาปรับผ้านุ่ม แพ้แป้ง น้ำหอม โลชั่น เป็นต้น- หูดข้าวสุก เกิดจากการติดเชื้อไวรัส molluscum contagiosum virus แต่ ลักษณะคือเป็นตุ่มนูนสีเหลืองหรือสีเนื้อ ผิวเรียบเป็นมันคล้ายไข่มุก ตรงกลางมีรอยบุ๋ม เมื่อกดหรือบีบให้แตก จะมีเนื้อเละ ๆ สีขาวคล้ายข้าวสุกไหลออกมา มักไม่มีอาการเจ็บหรือคันในเบื้องต้น ควรหลีกเลี่ยงสิ่งต่างๆ ที่อาจทำให้เกิดการระคายเคืองหรือแพ้ ไม่โกนและถอนขขนดังกล่าว และควรฟอกทำความสะอาดด้วยสบู่ฆ่าเชื้อ แต่ไม่ใช้สบู่ที่มีความรุนแรงเกินไป เช่น สบู่ที่ทำให้ผิวขาว เป็นต้น หากอาการไม่ดีขึ้น ตุ่มกลายเป็นหัวหนอง ก็ควรไปพบแพทย์เพื่อตรวจและรักษาค่ะ